SR.016
SCHOUTSREKENINGEN ARA BRUSSEL 
periode 1391 - 1392

==========================================================

016.1.2.1

TITELPAGINA  ARA BRUSSEL  REKENKAMERS  ROLREKENINGEN  2792

===========================================================

016.1.2.2

Dit is die rekeninghe HEREN REYNERS VAN DER ELST SCOUTHEIT VAN DEN BUSCHE ende sijnre gesellen beghinnende op die irste van juli inden jair van xci duerende tot aprille toe in den selven jair den hollantsche gulden voer xxxiiii placken den francken voer xlvj placken den peter voer ij gulden den dobbelen voer lx placken ende den auden scilt voer lvi placken gerekent

in den irsten tontfaen JANS VAN GHEMERT ONDERSCOUTHEIT binnen den Bossche binnen den tide voirs. 
item JAN GHIBEN SOEN opte Dungen van gevecht jegen HEINRIC DIE SCILDER voer den vonnisse gheyffent vj gulden hollants
item NELLEKEN VAN DER STOVEN dat sij een wijf sloech ende liep hoer nae ende warp met steenen in haer huys voer tfonnis geyffent xx gulden
item LODE VAN KESSEL die dincheftich wairt ende yssende buten den heer met sijnre wederpertien voer tfonnis geyffent v gulden
item GHIBEN JACOPS van mestrecken geiffent i gulden
item HENNEKEN VAN VUCHT van des gelijcs i gulden
item HENNEKEN EELKENS van gevecht aen GHIBEN JACOPS met eenre kannen ghewont geiffent ii gulden
item JAN VAN DEN BERGHE van eenre peenen iii gulden
item WILLEM DIE BUSMEKER van gevecht aen DIDDERIC VAN SON geiffent iii gulden [stempel archives de royaume de belgique]
item RJPKEN VAN GESTEL van dieften beteghen dat men niet alte claer betueghen en const geiffent x gulden
item COPPEN VAN ARSEN van enen gevecht over langhe jair dair hi bi was dat GOTSCALCS brueder doet bleef daer af geiffent om gueder lude beden wille ende die niet en hadde x gulden
item HEINRIC MAECHELMAN van x lib. aen ghesproken met recht daer af geiffent voirt fonnis v gulden
item ARNT VAN DER BRAKEN van des gelijcs geiffent om vi gulden
item HEINE HACKEN van wansproken inden recht geiffent ii gulden
item WOUTER DIE PLATIJNMEKER van mestrecken geiffent ij gulden
item HEINE VAN TURNOUT geiffent van mestrecken i gulden
iten THEUKEN VAN MAREN van gevecht aen WILLEM VOET/BOET geiffent ii gulden
item JAN VAN INGHEN van mestrecken op MEEUS WEDIGEN geiffent i gulden
item ARNT VAN DER HAGHEN van wantalen int gericht daer af voir tfonnis geiffent iiii gulden
item GHIJBKEN DES PROEFFTS van des gelijcs daer af geiffent ii gulden
item CREKELSANT van eenre penen iii gulden
item LIJSBET CAUDEOVENS van wantalen int recht geiffent iiii gulden
item VAN BATENBORCH tot eenre penen iii gulden
item HEINRIC BOEF jegen tfonnis met wantalen geseeget geiffent vi gulden
item HEINE VAN TUIRNOUT van gevecht aen COETERLOEC (?) geiffent ii gulden
item PETER KEYOUT van wantalen int recht geyffent i gulden

summa ciiii gulden

============================================================
016.1.2.3

Ontfaen MOEDELS VAN DER DONC SCOUTHEIT VAN MAZELANT binnen den tide voirs.

in OSSE
LISBET JAN ROBBEN SOENS dochter ende GRETE haer suster om dat JAN hoer brueder sceydinghe ende deylinghe begeerde daer sij die scepen broecefticht (?) af wijsden daer af geiffent voir den vonnis iiii gulden
item HENNEKEN ROBBEN SOENS SOEN om dat hij eens mans perde hielt opten wech ten Bossche waert die sine sacke gescoert hadden en daer af den man scatte daer af ghebetert voer tfonnis ii gulden
item AELBERT DEN MOELNER om dat hij gestoken hadde met enen onrechten molstervate daer hi af betuech was van den gheswoernen ende van den scepenen van Os daer af geiffent om goeder luden beden wille xxx gulden

in BERLIKEM
HEINE DIE MOELNER die te stene moel geiffent van enen onrechten molstervate daer hem die ghebeuer aldaer af metten vorster af betuegheden geiffent xx gulden

in BERCHEM
GERIJT JANS SOEN dat hij sijn lantweer niet gemaect en hadde als hi geloeft hadde geiffent i gulden
item GEENKEN DIE JEGER die van eenre smaelre dieften over een side getreden was om beden wille goeder lude iiii gulden
item HUEBKEN VAN MOENLE die van enen dieve bedragen was van cleynre dieften daer af geyffent om xviiii gulden
item PETER JACOBS SOEN om dat hij hout gehouwen hadde opter lantweren dat verboden was geiffent voer den vonnis ii gulden
item van hoeren versetenen geboden gesamentliken geiffent iiii mud haveren maken iiii gulden

in LITOYEN
DIDDERIC OEDE HEINEN SOENS om dat hij WILLEM MUEDEKENS SOEN op ene pene geloeft hadde ghelt te geven des hij niet en dede ende noch van eenre erfmaten die hij begeerde ende daer hij veilich af bleef te samen geiffent iiii gulden






item WILLEM BYEKEN van enen bandune die hij voer die scepenen geloeft hadde daer af geiffent want hine (?) brac ixj gulden  
item HEIJNKEN VAN DEN DIJKE dat hi gewont hadde HEINRICS SOEN VAN ZELEM daer af voer tfonnis geiffent ij gulden
item van hoeren versetenen geboden op die palen te comen gemeynlic geiffent om viii mud haveren maken viii gulden

in NISTELRE
GRENKEN KUNT/KUNC van mestrecken dat verboden was geiffent j gulden
item van HEINRIC VOSKENS goede der MOEDEL over richte bij HEREN HENRICS tijden VAN DER LECKE rogge ende have soe hij daer vant (?) v gulden
item WOUTER VAN DEN RULLEN van Vechel die te Nistelre beset was van RICOUTS BELIEN SOENS wegen voer ghelt ende daer af weder geloefde te comen des hij niet en dede geiffent voer tfonnis x gulden
item die gebuer aldaer gemeynlic geiffent van hoeren versetenen geboden iiii mud haveren maken iiii gulden
item PETER TIELMANS SONE van Reecke (?) om dat hij enen ghemeynen wech besloech dien hij metten recht verloren hadde daer hi af beclaget wairt voer scoutheit en scepenen daer af geiffent om iii gulden
item MEYART uten lande van Ghelre die gedisseneert (?) was van moertbrande daer hij op gearbeyt uter daer men niet aen en vant voer sinen cost ende des meesters loen v mud haveren maken v gulden

=============================================================
  
016.1.2.4

in GROET LIT
van enen knecht van Tefelen die op ene pene geloeft hadde der heren tijns/cijns te betalen des hij niet en dede tot mijnre vrouwen deele j gulden [of 1/3 ?]
item REYNBOUT VAN TULE om dat hi veyllich bleef van eenre erfmaten indes smeeds hoeve ii gulden
item GHIBE VAN HOERSEN die geloeft hadde op enen bandune enen man weder int recht te brengen des hij niet en dede daer af geiffent tot mijnre vrouwen dele vi gulden
item JAN BUTKEN/BUCKEN van den voechtgedinghe aldaer iii  gulden
item DIE SCOMEKER om dat hij met machten na liep tot maren in mijnre vrouwen lande ende nam enen coe weder die geroeft was geiffent tot mijnre vrouwen dele iii gulden
item HERMAN VAN MEGEN om dat hi enen boven sine brieve transeneerde i mud haveren geiffent om goeder lude bede wille om xviii gulden

in KESSEL
BERTRAM MATHEUS die sijn perde metten wagen daer hij byen op gheladen hadde hem ontliepen ende hem daer tredden soe dat hij daer af starf daer hi noch die sijnen den heer nye af toe spreken en woude ende verder die wagen ende perde aen sonder orlof sheren dat wijf daer af geiffent om x gulden boven een gelaech dats daer af ghinc
item MAES VAN LUDIC dies perde liepen metten wagen datter sijn knecht onder doet bleef dies toech hij die perde van hem en nam se doe weder aen hem sonder orlof sheren om viii gulden
item MAES ERENBERTSSOENS SOEN om dat hij nenen anderen ene bennige wonde sloech geiffent iii gulden
item ART LOUWERS brueder drie (?) dat sij den vorscreven hoeren brueder ontdrongen die hij van sheren wegen gevanghen hadde ende vreesden aen sijn lijf dat sij hem met enen bile den hals af wouden houwen oft hij moesten laten gaen ende daer af sij af ruemden metten brueder over int lant van Ghelre hen daer af metten recht aen ghesproken daer sij doe die ysseningen af coeren voer tfonnis xxx gulden
item die GEBUER VAN KESSEL van hoeren versetenen geboden ghemeynlic geiffent om vi mud haveren maken vi gulden

in ALEM
JACOP HACKEN die geloeft hadde voer die scepenen PETER LOFS SOEN ghelt te betalen op enen pene des hij niet en dede j [of: 1/3] gulden

in HEES
DIDDERIC COMEN ARTS SOEN ende ART sijn brueder dat sij gedaecht waren jegen den her van gevecht daer af vervolght metten lesten vonnis daer af geiffent om v gulden
item JAN TROEST om dat hij HEINEN VAN DEN BROECKE dief ende verreder had gheheiten dat hij den vorster claeghde geiffent ii gulden
item die gemeyne ghebuer van Hees van hoeren versetenen geboden te samen geiffent vi mud haveren maken vi gulden

in DEYGHEN
HENNEKEN VAN VINKEL dat hij HENNEKEN VAN VRANCKENVOERT een wonde sloech ii gulden

in MAREN
JAN DIE HOLLANDER om dat hij tueghde boven dat hij sijn konde gesloten hadde daer af geiffent ii gulden
item AELBERT MEESTER WILLLEMS SOEN van der selver zaken geiffent ii gulden
item LAMBERT WOUTERS SOEN dat hij een messe getoghen hadde 1/3 gulden
item GOEDELT HERMAN SCOEMEKERS wijf die hoer huus toe sloet ende voerheilt met gewant voer den vorster daer goet in was daer scheydinge ende deylinge af begheert was doer die scepen(en) met recht daer af geiffent xiii gulden
item die selve GOEDELT noch hoer man hoer goet niet gesworen en hadden inder groet bedeb iiii gulden dat geboden was
item WILLEM VAN LOEN jegen den heemraet opter dijcke geseghet daer die heemraet broecheftich af wijsde daer hij die ysseninghen af coes voer tfonnis xxvii gulden
item van hoeren versetenen geboden te samen geiffent vii mud haveren aken vii gulden

Summa ii C xcvi gulden

=============================================================




016.1.2.5

doorgehaalde tekst:
ontfaen DIRCS LUWEN SCOUTHEIT VAN PEDELANT van Sente Jans dach baptisten tot des woensdachs na alre heiligen dach dat hi ontset wart daer die summe af loept xxii gelres gulden ende i dordeel maken xxii holl. gulden ende vj placken

Ontfaen HEINRICS VAN EELE SCOUTHEIT VAN PEDELANT van des woensdachs na alreheiligen dach dat hi scoutheit wart tot desen dage toe

in SON
JAN GRIETEN WEYNDELMODEN swager van heyde koeren geiffent v gulden
item JAN VAN GERWEN om dat hi hem anderwerf dede rechten van enen goede geiffent v gulden
item JAN PEDELMAN om dat hi sijnre sweger hoer coe ontdreef tegen hoeren wille dat si claeghde geiffent om x gulden boven een gelaech
item JAN DIE MANDEMEKER daer over gericht wairt van sinen perden vi gulden
item JAN VAN DIEST at hi DEN PAPE VAN HODONC na liep van Son in sijn huus tot Hoedonc ende wouden daer doet gesteken hebben ende hadden sinen boden gedaen diet met machten weren moesten nochtan dat hij des papen doeren op brac daer hi ysseninge voer tfonnis koes voer die SCEPENEN VAN SON xxviii gulden daer DIRC DIE LUWE oec af rekent xiiii gulden

=============================================================

016.1.2.6

in ROEDE
HENNEKEN GHOBEN ende sijn brueder van gevecht v gulden

in VECHEL
van erftalen i gulden
item GRIETE VAN DEN HOEVEL die pande op gehauden had i gulden
item ERTKEN HENNENS die van dieften beruchtich was als van GHERIT perde VAN AMSTEL dat gestolen wert dat men niet soe claerlic en vant geiffent xii gulden

in ERPE
WILLEMDIE KERSMEKER van enen geroefden perde iiii gulden
item GHERIT HENNEKENS SOEN om dat hi jeghen tfonnis dede geiffent iiii gulden
item DEENKEN GOESWIJNS SOEN van gevecht i gulden
item ALEYT KEYSERS daer over gericht wert van eenre coe iij gulden
item LOEN HEYNMANS SOEN ende PETER HILLEN SOEN VAN DER LOE ende GHERIT HENNEKENS SOEN dat sij gedeylt hdden eer derfghenamen deylen wouden geiffent vi gulden





in ARLE
MODEL WANERNAY van gevecht i gulden
item WILLEM CLAUS SOEN van enen grave die hi groef die sijn niet en was geiffent i gulden
item JAN ALEYTEN SOEN van eenre ploech die hij gestolen hadde geiffent boven een gelaech datter af ghinc xxv gulden

in BAKEL
LISKEN DES LAETS om dat sij enen ghevanghen man hauden woude geiffent ii gulden

in DOERNE
YSBOUT VAN EYSPE van enen erfbroeke iii gulden
item HEINE DANELS SOEN VAN VLIRDEN van erftalen i gulden
item van eenre verdaender coe iii gulden

in ZOEMEREN
JAN DIE PAPE om dat hij een ghene beckeneel en had daer hij op geset was ii gulden
item DYEBOUT van eenre penen 1/3 gulden
item van den hofve tot Morsel die Postel toe hoert drie hamel dair hij tot Zoemeren mede leverde ij gulden
item van hoere vi anderhalf mud haveren genomen daer hij die goede lude mede leverde maken ij gulden

==============================================================

016.1.2.7

in WETTEN
JAN ALEYTEN SOEN van coeren ij gulden
item ROVER VAN BARLAER van heyde coeren ii gulden
item RUT KRIGHELS van tween scapen die hi gestolen hadde geiffent xxx gulden
item dat ghemeyn dorpe van hoeren versetenen geboden dat si op die palen niet en quamen daer sij geboden waren geiffent viii gulden

in NEDERWETTEN
LISBET HEYNEN dat sij eens anders mans hout loyt ii gulden
item van EVEN VAN SCOTELDONC om dat hij die van Hoedonc hoer hout bi nacht ontvoert had geiffent x gulden

Summa cxcvj gulden

=============================================================

016.1.2.8

Ontfaen HEINRIC BOEFS SCOUTHEIT VAN OESTERWIJC binnen den tide voirs.

in OESTERWIJC
CLAES SCHEYNEN SOEN van enen bandune geiffent voer tfonnis iiii gulden
item JACOP TURRE van wantalen geiffent iii gulden
item STEVEN VAN DEN AMERSFOERT van broeken ii gulden
item HENNEKEN MOELNERS van mestrecken i gulden


in HUECKELEM
JAN SCAPEN RINDEN (?) van enen erfvech (?) metten vonnis iiii gulden
item ZIJBKEN van gevecht geiffent ij gulden
item GOENKEN DIE VRIESE van gevecht geiffent ij gulden
item HENNEKEN JAN STERTS SOEN van gevecht geiffent ii gulden
item die selve HENNEKEN metten vonnis vij gulden
item JACOP HESSELS SOEN met sijnre pertien van vredebreken dat men hem aen seide geiffent voer den vonnis xxx gulden
item MEEUS STEVENS SOEN VAN DER AMERVOERT oec van enen vredebreken die men hem aen seide geiffent voer den vonnis om xxx gulden boven een gelaech
item HERMAN BERTOUTS SOEN van mestrecken i gulden
item van enen man die hem te Haren verhinc van sijnre hoppen vercoft xxxi gulen

in TILBORCH
van HOENKEN van enen verdaenden verken dat hij aen den heer niet en bracht geiffent xxii gulden

==============================================================

016.1.2.9

in BEKE
CLAES BOUDENS/BONDENS van wantalen geiffent j of 1/3 gulden
item JACOP VAN GODSGOEDE vn mestrecken geiffent ij gulden
item COPKEN HUBRECHTS van gevecht geiffent i gulden
item CALLIART van wantalen geiffent 1/3 gulden
item WILLEM SYMONS van wantalen 1/3 gulden
item JAN CLIJS van gevecht geiffent ij gulden
item HENNEKEN DELYEN die erve gecoft heeft jegen den heer dat ...ns was die tot Ludic die lude ghekempt had viii gulden
item HEYNE OEDEN SOEN van wantalen geiffent 1/3 gulden
item GEENKEN VAN GODSRYEC/GODSRYET van wantelen geiffent i gulden
item GEENKEN JAN GHIBEN SOEN dat hij een wijf bi nacht sloech geiffent voer tfonnis tot mijnre vrouwen dele viii gulden

===========================================================

016.1.2.10

in MIERDE
GERIJT VAN LOMMEL van tween erfbroeken metten vonnis iii gulden
item HENNEKEN WOUTERS SOEN dat hij een wijf sloech metten vust geiffent 1/3 gulden
item HENRIC SOEN VAN CERTINGHEN van gevecht iiii gulden
item HENRIC SPILMEKERS SONE om dat hi enen anderen sijn hout onthyewe 1/3 gulden 
item van hoeren versetenen geboden op die palen tot Os te comen te samen geiffent viii gulden





in DRUENEN
LAMBERT GHIBEN SOEN om dat hij een wijf geslagen hadde geiffent iii gulden
item HENNEKEN DEENKENS SOEN dat hij tegen tfonnis dede geyffent ii gulden
item die selve HENNEKEN om dat hi in den recht bescoert/bestoert wert 1/3 gulden
item HEYNRIJS om dat hi boven dat verbot dede geiffent i gulden
item GODERT THEUWEN SOEN van coeren 1/3 gulden
item REYNER BERTOUTS van torf coeren i gulden
item MARIE VAN GHY van scouwen i gulden
item JAN VAN OS van torf coeren 1/3 gulden

in HELVORT
JAN WITLOC van wantalen van wantalen metten vonnis iiii gulden
item DIDDERIC WITLOC van wantalen geiffent voert fonnis iii gulden
item CLAES BERKELMAN van wantalen geyffent 1/3 gulden

in ESSCHE
WILLEM HEZECKERS SOEN van gevecht geyffent ij gulden
item COPKEN DES MERSMANS brueder van gevecht geyffent ii gulden
item HEYNE VAN DER VOERT metten vonnis ij gulden

Summa ii C 1/3 gulden

============================================================

016.1.2.11 [licht verfilmd]
  
Ontfaen VOSKEN SCOUTHEIT VAN KEMPELANT binnen den tide vors.

in HAPERT
HEINKEN DIE WEVER van lake dat hij ..........nam geiffent iiii gulen

in DUSEL
DIDDERIC DIE VOLRE van enen stave die hij nam ende siin mes........viii gulden

in STRIPE
EYLKENS SOEN (?) ende sijn ghesellen dat sij ............

in ZELST
HENNEKEN VAN DER TEYNDEN (?) van ghevecht ii gulden

in KNECHSEL
HENNEKEN MOERKEN dat hij niet en dede dat tfonnis wijsde ii gulden

in LOMMEL
MOERKEN dat hij des dorps costume niet en hielt iiii gulden






in BERSE
JAN VAN BAEST van ghevecht iiii gulden
item aldaer WILLEKEN VAN DER TEYNDEN die sijn ghelame was ander mans scape aen hinc ii gulden
item aldaer WOUTER PETER GODENS van enen wilcoer v gulden

in ERSEL
GHIBE COPPE van enen bandune v gulden

in LOON
WOUTER SEGHERS van ghevecht gheyffent xi gulden

in OERLE
HENNEKEN VAN DER BERNE/BORNE van ghevecht iiii gulden

in ERSEL
SCORDEL van enen erfbroke ii gulden

in BLADEL
...MEKER van enen erfbroke iii gulden

in EYCK
van den ghemeynen ghebuer om dat sij hoer .....tOs niet en leden doe die ander dorpe die hoere leden xv gulden

item tot ERSEL van den selven viii gulden

item tot STEENSEL van den selven viii gulden

item tot ROSEL ende NETERSEL van den selven v gulden

============================================================

016.1.2.12

Summa cv gulden
Summa van alder onderscoutheit ix C i gulden  [901]

=============================================================

016.1.3.1 [slecht leesbaar !]

van WILLEM VAN SWANENBORCH ende ARNT DEN ROEVEREN ende haer gesellen
item die scoutheit selve ontfaen van den gevanghenen xii C aude scilden maken xix C lxxvij gulden
in in OERSCOT van den ghemeyne ghebueren van hoeren versetenen gheboden metten ...........gheyffent om xxv gulden

item aldaer van Arle van enen WILLEKEN die jeghen .....enen vrede onwetende brac geyffent om mijnrevrouwen dele xxx gulden
item BERTKENS swagher VAN DEN KERCHOF die hem we.................................geyffent om x gulden
item van den dinstluden van hoeren versetenen gheboden tOs op die palen te comen gheyffent x gulden




item van GIELKEN SEGERS clage daer des doden (?) maghe met ons claghe en wouden ......dat sij duchten dat hi se doet slaen soude oft mortbranden daer af van den heren weghe cleger toe ghemaeckt om die ........daer des JONCHEREN SCOUTHEIT VAN PETERSSEM na den lantrecht sijn maege mede in legghem dede die men vant dat onsculdich waren den cost van eenre laghen op enen dach ghedaen ............ende daer boven tot minre dele viii gulden ende den principale verdeylt metten lantrecht

Summa van scoutheit ontfaen alleen ii M lixj gulden

Summa summarum van al desen ontfaen des scoutheit ende sijnre ghesellen ii M ix C lxj gulden

 
============================================================

016.1.3.2

Dits uutgheven HEREN REYNERS VAN DER ELST SCOUTHEIT VAN DEN BOSSCHE binnen den tide vors.

inden irsten die scoutheit bi bevele mijnre vrouwen brieve tot Hoesden gereden metten stat van den Bossche jegen des GREVEN RAET VAN OESTERVANT/OESTERVANC (?) om der ....wil van Woudrichem verteert aldaer vi gulden

item bi bevele mijnre vrouwen placaet van HEREN KARLES ende WILHELM BONTEN/BOUTEN cost ten Bussche ende tOesterwijc gedaen jegen des GREVEN vrinde VAN OESTERVANT/OESTERVANC xix daghe in julio xxxv gulden

item noch van cost dieren selven ten Bussche ghedaen xxiii gulden

item die scoutheit omtrent half oest om sonderlinghen orber tot Brusel gereden mijnre vrouwen te spreken was vi daghe ute verteerde xvi gulden

item des zaterdages na onsen vrouwen dach nativitatis die scoutheit ghereden bi den HEER VAN BORNE also dat hem die HEER VAN BORNE enen dach sette oft hem sijn ghelt daeren binnen niet en warde, so woude hij mijnre vrouwen aen tasten daer om die scoutheit mijnre vrouwen nae ghereden tot Bins (?) om hore dat aen te brengen ende van hoer te weten wat men daer toe doen soude ende doen scycte mijnre vrouwe den scoutheit met brieven voirt aen den HEER VAN DER LECKE die die scoutheit na moest riden tot Antwerpen daer was xi daghe ute met vi perden verteerde xxxi gulden

item des sondages nae Sente Matheus dach die scoutheit metten HEER VAN DER LECKE metten stat van den Bossche tot Eyndoven gereden metten HEER VAN BORNE te dedinghe ende was drie dage aldaer eer die HEER VAN BORNE quam ende eer sij scheyden van den daghe verteerde aldaer metten goeden luden xxii gulden




item des woensdages daer nae metten SCEPENEN VAN DEN BOSSCHE tot Brusel tot minre vrouwen gereden om hare te seggen hoe men metten HEER VAN BORNE ghededinght hadde verteerde xii gulden

item bi bevele mijnre vrouwen brief op Sente Mertensavont van cost WILLEMS BONTEN vii francken mken ix gulden een dordeel

item bi bevele mijnre vrouwen brief op ten korsavont van WILLEMS BONTEN cost ix francken maken xii gulden

============================================================

016.1.3.3

item vi dage in octobris bi bevele mijnre vrouwen brieve van WILLEMS BONTEN cost ten Bossche gedaen ix francken maken xii gulden

tem bi bevele mijnre vrouwen brieve van cost des HEREN VAN DER LECKE ende HEREN HENRIC sijns brueders ten Bosch gedaen xxix dage in januario xxvi gulden iiii labay gelijc sijn cedule dat begrijpt die hij daer af overgaf

item den DROSSAERT van sinen wedden van Johannes [korsavont is doorgehaald] xci lx rijnsche gulden maken lxxiiii gulden i dordeel

item CLEESKEN DEN HANC van sinen loen als van den termijn tot sinte Jans misse lestleden bi bevele mijnre vrouwen brieve xii rijnsche gulden maken xiiiij gulden i tercia [vgl. dordeel]

item bi bevele mijnre vrouwen brieve ROVER VAN SANTWIJC van sinen manleen van enen jair xl aude scilde maken lxvi gulen minus iiii placken

item bi bevele mijnre vrouwen brieve HERMAN VAN MEKEREN van sinen manleen van enen jaer xxx peters maken xlv gulden

item bi bevele mijnre vrouwen brieve omtrent conceptio met HEREN DANEEL VAN BOUCHOUT ende HEREN JAN VAN YMMERSEL tot den Grave ghereden om den JONCHEER VAN KUYC te halen met lviii perden des nachts daer verbleven ende doer sijn ampt ghevoirt verteert metten gesellen xx gulden

item des donderdages voir sente Katrinen dach enen bode aen mijnre vrouwe gesendt dat PHILIPS DIE LOMBART die leyste van HEREN DIDDERIC DEN ROVER op sette voer sinen loen i franck maken i gulden i dordeel

item bi bevele mijnre vrouwen brief HEINEN VAN KEYNT van fransijn ende papier viii gulden

item bi bevele mijnre vrouwen brieve PETER VAN HALLE lvi gulden 





item doe die orloge tusschen die Coels [= Keulsen] ende die Cleefsche toe ghinc ende sij hen worven aen beyden siden doe wairt den scoutheit verbondt van vrinden dat hi totten lande seghe want aen beyden siden mijnre vrouwen viande leghen dat te duchten were sij en mochten hem te gader slaen ende tlant overvallen want die Mase also cleyne was dat men se tot menigher stat met waghenen overvoer - also dat die scoutheit tot Osse toech liggen op Sente Jans dach decollatio met lx perden ende lach daer tot Sente Mychiels dach toe dat was een maent daeren binnen verteert metten goeden luden te broede 10 1/3  mud roggen tmud voer iij gulden maken xxvi gulden i quarter

item daeren binnen te biere xxviii vaet biers elc vat voer xxiiii lichter placken maken xix gulden ende iii quarter

item daeren binnen viij ame wijns de aem viii gulden maken lx gulden

item daeren binnen viii ronden dat ront overhoeft vi gulden maken xlviii gulden

item daeren binnen xxxviii scaep die twee enen gulden maken xix gulden

item viii siden spex die side ij gulden maken xii gulden

item daeren binnen te visschen x gulden

item tot eyeren kese boteren kersen ter smaelre coeken scotelen kannen ende voer die herberge xii gulden

item van eenre baniere ende wimpelen te maken viii gulden

item CLAES ROEDEKENS SOEN van Os sijn pert in sheren dienst verderft x gulden

Summa ii C xxv gulden

============================================================

016.1.3.4

van desen legher en rekent die scoutheit van den perden niet want die dorpe van der Masen die haver liever onder hen setten ghelijc dan datmen si ghevodert hedde uten berghen ende dat vercleert hij hier

item op Severijns dach doe ART DIE ROVER ende WILLEM VAN DER SWANENBORCH met horen gesellen ghevangen worden ende over die vive/vine ghericht was doe woude die stat ghemeynlic den scoutheit daer toe dringhen dat hi over die ander vier ghericht hedde des hi niet doen en woude sonder minre vrouwe te spreken daer om sonder merren tot mijnre vrouwen ghereden wes haer wille daer af weer was vii dage uyt verteerde xvi gulden





item daer na te hants die scoutheit met HEREN HERMAN een sprake ghehauden ende metten gevanghenen vrienden oft men se vercoepen woude met diere boedscappen over aen mijnre vrouwen geseint ende wat sij met ARNT DEN ROVER gedaen woude hebben verteerde iiii gulden 

item op Sente Mertens avont WELLEN met iiii perden ARNT DEN ROVER tot Brusel ghebracht verteerde metten gesellen vii gulden

item des die scoutheit weder enen dach tot Ravensteen met HEREN HERMAN VAN GHEMEN gehauden daer hij met Heren Herman vreede ende hij daer bi een HEER VAN BORNE op dede wes hij mijnre vrouwen tyende weer WELLEN met diere antworden weder aen minre vrouwen geseint daer een dach weder op gheraemt wart tot Ravensteen des sondages na Sente Andries dach daer die HEER VAN DER LECKE quam tegen Heren Herman ende tegen den ghevangen vrinde - WELLEN verteert iiii gulden


=============================================================

016.1.3.5

item die scoutheit opdie twe dage tot Ravensteen ende tot Os verteert metten goeden luden die hij mede hadde te dage xv gulden

item des woensdages na jaersdach doe der ghevanghenen vrinde metten scoutheit gededinght ende gecoften hadden WELLEN doe aen mijnre vrouwen gesent oft hoer dien dedinghe ghenoechde ende lach daer na der antworden ende wachte iiii dage verteert v gulden

item die scoutheit met vi perden met mijnre vrouwen van Brusel tot Breda gereden verteert viii gulden

item GHIBE DIE WOLF die in den lande gemoerbornt hadde ende die arme luden ghetranseneert met brande die tot Ruermonde ghevangen sat daer om aldaer enen goeden man geschict met sinen brieve bider stat rade die daer om arbeyde datter over ghericht wart verterde aldaer viii gulden

item die scoutheit des sondages nae Sente Andries dach metten HEER VAN DER LECKE den dach tot Ravensteen tegen HEREN HERMAN VAN GHEMEN gehauden hadden des quame die van HYENSBERCH ende die van ALPEN metten hoeren ende weenden den HEER VAN DER LECKE ende den scoutheit ghevangen hebben want men die Mase over reet so wart den scoutheit verboedt dat HER HERMAN met hem aenslaen woude ende dat mijn vrouwe den scoutheit ontboet ende die drossaert dat hij totten lande wael seghe want HER ENGBRECHT VAN DER MARKE die van RIEPERSCHEIT ende die van HEYNSBERCH tlant meynden te stoten, also dat die scoutheit doe tot Os lede xii glavien ende ii C man te voet uten lande van des dijnsdages na Sente Andries dach tot des vrydages na




korsdach ende die scoutheit selve mede af ende toe ghereden als hij dachte dats te doene soude wesen met dien die hij ghecrighen kende daeren binnen verteert cxxv gulden sonder van den perden dat en rekent hij niet want die dorpe die haver gaven ende setten se onder hen liever dan men se ghevodert hedde

item van enen uten lande van Kuyc die verbodingen geloefde te doen van mijnre vrouwen vianden bi aenbrengen DIDDERIC LUWEN xiiii gulden

============================================================ 

016.1.3.6

item bi weten des drossaerts enen van verbodinghen gegeven iij gulden

item van den gevanghenen bi bevele mijnre vrouwen brieve PHILIPS DEN LOMBART van den Bussche als van HEREN DIDDERICS ROVERS scout die hem mijn vrouwen sculdich was ix C aude scilde die brieve hem daer af over gegeven maken xiiii C lxxxii gulden i dordeel

item die WILLEM VAN SWANENBORCH ende ARNT DEN ROVER met hoeren gesellen verboedden also dat men se creech lxxx gulden gegeven

item noch enen man over Ysel geseten die den scoutheit verbodinghe doet enen henxt van lx gulden

item van loen der boden die daer af ondertusschen lopen vi gulden

item die scoutheit voer sinen soleries van ix maenden lxxv auder reale den reael voer enen peter maken cxij gulden ende i dordeel [gulden]

item sinen clerc voer sine cleder viii reale maken xii gulden

Summa xix C lxi gulden i dordeel
met andere hand: summa van des HOGEN SCOUTHEIT allene sonder die pensien ii M vi C lix gulden ende ii dordelen

=============================================================

016.1.3.7

Dits die pensie van Oesterwijc die viel in Sente Lambrechts dach
inden irsten HER WILLEM VAN COUDENBERGHE priester x s. gr.
item KATRINE sijn suster x s.
item HENRIC VAN DER RYVIEREN xx s.
item JAN sijn brueder x s.
item HEER WOUTER VAN SPOERDONC  xii s, vi d.
item HEER DIDDERIC LAMBERTS SOEN xx s.
item GUEDELEN SCERCLAUS v s.
item BERTOLOMEUS tSERCLAES  v s.
item KATRINE VAN GOER v s.
item HEER WOUTER LEONARTS priester v s.
summa hier af v lb. iij s. gr.
item van der selver pensien van den termijn van Sente Gertruden daghe lest leden oec v lb. iij s.
summa van desen tween terminen der pensien x lb. v s. gr. xvj peter voer tpont maken te samen ii C xlii gulden ende iiii borg. placken
summa van al des scoutheit alleen utghegheven ii M ix C xixj gulden ii dordeel iiii borg. (placken)

============================================================

016.1.3.8

Dits uutgheven JANS VAN GHEMERT ONDERSCOUTHEIT binnen den Bossche binnen den tide voirs.
item COERDEKEN xxix dage in junio i franck valent i gulden i dordeel
item enen bode vi dage in julio ii gulden
item BOERSKEN ix dage in julio iii francken maken iiii gulden
item HEINEN VAN KEYNT xvii dage in julio v francken maken vi gulden ii dordeel
item GHEELROC xx dage in julio ij gulden
item HENNEKEN GOUTSMIT xxvii dage in julio ii francken maken ii gulden ii dordeel
item ZOETKEN xiii dage in julio ij gulden
item enen bode v dage in oestmaent i dobbel valent i gulden iii quarter
item HANSSEN vii dage in oechst i dobbel valent i gulden iii quarter
item HENSELIJN viii dage in augusto iii gulden
item PETERKEN xxii dage in augusto ii francken maken ii gulden ii dordeel
item GHISEKEN SCILDEKEN xxviii dage in oechstmaent ii francken maken ii gulden ii dordeel
item JAN DEN GOUTSMIT ix dage in augusto iii peters maken iiiij gulden
item HENSELIJN xv dage in septembris ii francken maken ii gulden ii dordeel
item THIJSKEN SCILDEKEN xx dage in septembris ii gulden
item LOTTART in den anderen dage van october ii gulden
item enen bode v dage in october i dobbel valent i gulden iii quarter
item CLAES VAN KEYNT xvi dage in october iiii francken maken v gulden i dordeel
item PETERKEN xvii dage in october i dobbel valent i gulden iii quarter
item HANSSEN xviii dage in october idobbel maken i gulden iii quarter
item PETERKEN xxiiii dage in october ii francken maken ii gulden ii dordeel
item LOTTART xxvi dage in october ii francken maken ii gulden ii dordeel
item PETERKEN des sondages na alre heiligen dach iii gulden
item BUVELIJN viii dage in novembris ii francken maken ii gulden ii dordeel



016.1.3.9

item HANZIJN des woensdages voer Sente Mertens dach i dobbel maken i gulden iii quarter
item THIJSKEN xiiii dage in novembris ii francken maken ii gulden ii dordeel
item CLAUS VAN KEYNT des dinsdages voer Sente Katrinen dach iii francken maken iiii gulden
item HANSSEN v dage in december i auden scilt valant i gulden ii dordeel
item PETERKEN op Sente Claus dach ii gulden
item GHEELROC x dage in decembris ii gulden
item BUEVELIJN op Sente Nicasius dach ii francken maken ii gulden ii dordeel
item PETERKEN xvii dage in december ii gulden
item SOETTEKEN xviii dage in decembris ii francken maken ii gulden ii dordeel
item SOETTEKEN opten xiii dach ii gulden
item LOTTART xiiii dage in januario iii francken maken iiii gulden
item CLEUSKEN xxvi dage in december ii francken maken ii gulden ii dordeel
item HENNEN VAN KEYNTix dage in sporkel ii francken maken ii gulden ii dordeel
item THIJSKEN xi dage in februario ii francken maken ii gulden ii dordeel
item GHERIJT TAELMAN xii in februario maken i gulden ii dordeel ul. quarter
item PETERKEN xv dage in februario ii francken maken ii gulden ii dordeel
item BOERSKEN vii dage in merte ii gulden
item ARNTKEN STOCKELMAN xxii dage in januario ii gulden
item ERTKEN STOCKELMAN xiiii dage in merte ii francken maken ii gulden ii dordeel
summa van den cedulen cx gulden ii dordeel

===========================================================

016.1.3.10

item van drie vleminghen over gericht den hancdief vi gulden sijn irsten
item JAN MILEN den hancdief over te richten i auden scilt valent i gulden ii dordeel
item BEERTKEN VAN BAER, DIDDERIC Y ende RUETERKEN daer over gericht den hancdief iii aude scilden aken v gulden
item enen operder van berecht ende blideleven over gericht den hancdief ii aude scilden maken iii gulden i dordeel
item JAN VAN GHEMERT bi bevele des scoutheit tot Tricht ghereden metten ghelde dat die HERTOGE VAN GHELRE hadde met viiii perden was vi dage uyt verteert xxii gulden
item bi bevele mijnre vrouwen plack(aet) JAN VAN GHEMERT verteert in mijnre vrouwen orber xv francken maken xx gulden
item bi bevele mijnre vrouwen brieve HEREN ARNT VAN HOEMEN bi mijnre vrouwen tot Brusel gevoert ende wederomme tot Ravesteyn met iii perden verteert xii gulden



summa lxx gulden
summa van beyden JANS weghen 180 gulden ii dordeel
andere hand: van alden uytgheven JANS VAN GHEMERT clxxx gulden ii dordeel

===========================================================

016.1.3.11

Dits uutgeven MOEDELS VAN DER DONC SCOUTHEIT VAN MASELANT binnen den tide voirs.
inden irsten des sondages na Sente Jans dach baptiste wart hem verboedt dat mijnre vrouwen viande te gader weten in den lande van Kessel om tlant te stoten dien man die hem dat verboede ii gulden
item MOEDEL verboedt omtrent Jacobi die viande hem worven in den lande van Moerse om tlant te stoten Moedel daer op verhauden metten goeden luden die hi gecrigen konde ii nacht verderft aldaer in den verhant/verhaut een pert van xxx gulden
item bi bevele mijnre vrouwen brieve EVERART SPINBIER betaelt van HEER WILLEMS weghen VAN DER AA lviii gulden gelres maken lvi gulden holl. ii dordeel
item van verbodinghen enen vrient gegeven tot enen perde xxv gulden
item bi bevele des SCOUTHEIT VAN DEN BOSSCHE des sondages na jaersdach tot Nymeghen ghereden om WILLEKEN REYNERS SOEN, HEYNENRIC/HEYMERIC OTTEN SOEN ende JAN sijn brueder die den scoutheit was laten weten dat daer gevanghen hadden geweest des men alst niet en vant verteert aldaer v gulden

=============================================================

016.1.3.12

item van WILLEMS gesellen VAN DER SWANENBORCH twee ende van drie anderen uten lande van der Marke over gericht den hancdief van den stuc ii gulden maken x gulden
item noch over HENNEKEN FYEN ende sinen geselle BOLLEKEN over gericht den hancdief iiii gulden
item HEINKEN VOSKEN over gericht den hancdief ii gulden
item van den cost des hancdiefs ende ceelkens i gulden

Summa cxxxv gulden ii dordeel

Dits uutgheven HEINEN VAN EELE SCOUTHEIT VAN PEDELANT binnen den tide voirs.
item want den scoutheit Heinen verboedt des sondages na Sente Mertens dach dat die JONCHEER VAN HEYNSBERCH stoten woude tot Soemeren Heine daer tegen gelegen met x perden mijnre vrouwen mannen iiii dage verteerde viii gulden
item op Sente Andries dach wart Heinen verboedt dat HEER ENGBRECHT VAN DER MARKE ende die sinen tot Zoemeren stoten wouden daer tegen gelegen vi dage verteert xv gulden
item op ten dercienavont met xxx perden tot Zoemeren gereden want die van HEYNSBERGE daer stoten woude als hem verboet wart daer verwacht iiii dage verteerde xvi gulden



item van verbodinghen v gulden
item tot HANNEN VUCHTS betaelt viii gulden die HEER WILLEMS VAN DER AA op mijnre vrouwen verleyst hadde
item over JAN DEN MANDEMEKER ghericht den hancdief ii gulden
item gericht over ALEYTEN KEYSERS ende over enen anderen knecht den hancdief iiii gulden
item HEINE tot Ludic gedaecht tegen shoves percuren om mijnre vrouwen heerlicheit om dat hi GEENKEN VAN NYET gehauden hadden dat een dief was die sij seiden dat een clerc was - enen notarius daer uyt geseint om Heinen te verhoeren dien voer sinen cost ende mijns percureres viii gulden

Summa lxvi gulden - andere hand: summa lxvi gulden

===========================================================

016.1.4.1

Dits utgeven HENRIC BOEFS SCOUTHEIT VAN OESTERWIJC binnen den tide voirs.
inden irsten van mijnre vrouwen wegen bi bevele hoeren brieve EVERART SPINBIER van HEREN WILLEMS scout VAN DER AA lviii gelres gulden maken lvi hollants gulden ii dordeel alias quarter
item van cost BLIDELEVENS ('n familienaam ?) in der vroenten daer over gericht wert iii gulden
item van enen van Haren die hem selven verhinc die die PAPEN heymelic groven ende die die hancdief weder hinc voer sinen loen ii gulden
item des sondages na Sente Bertolomeus dach bi bevele des scoutheit van den Bosch tot Os ghereden met xxxvi prden daer iiii dage gelegen verteert xviii gulden
item daer laten ligghen drie glanien met vi perden xii dage lanc verteert xii gulden
item hyr na binnen xiiii dagen tot Os gereden met xi perden enen dach daer gelegen verteert ii gulden
item doe liet ic daer ligghen drie glanien met vi perden xiiii dage verteert xiiii gulden
item viii dage voer korsdach weder tot Os gereden met xix perden iiii dage lanc verteert xii gulden
item noch aldaer tot Os gelegen iiii glanien met viii perden xvi dage verteert xix gulden

Summa cxxxviii gulden ii dordeel

=============================================================

016.1.4.2

Dits utgheven VOSKEN SCOUTHEIT VAN KEMPELANT binnen den tide voirs.
in den irsten bi bevele scoutheit van den Busche met xviii perden tOs opte palen ghelegen xl daege verteerde metten nieder (?) luden xl gulden
item voer korsavont weder aldaer ghelegen met xii perden viii daege verteerde xvi gulden



item EVERART SPINBIER van HEREN WILLEMS scout VAN DER AA bi bevele minre vrouwen brieve lviii gelres gulden maken lvi gulden ii dordeel

Summa VOSKEN cxii gulden ii dordeel

Summa van alden ONDERSCOUTHEIT utgheven vi C xxxiii gulden ii dordeel

Summa summarum van alden utgheven des scoutheit ende sinen ghesellen iii M v C liiij gulden i dordeel
item den DROSSAERT VAN BRABANT betaelt van sinen wedden van kerss. (?) xci  lx rijnsche gulden valent lxxiiii florijnen i dordeel .......
item den rentmeester (?) van Brabant gheleent ierstwerf de HOGHE SCOUTHEIT lxxv francken valent c florijnen
item de scouteyt van Maeslant xxv francken valent xxxiii florijnen i dordeel
item de scouteyt van Pedelant xxv francken valent xxxiii florijnen i dordeel
item de scouteyt van Kempelant xxv francken valent xxxiii florijnen i dordeel
item de scouteyt van Oesterwijc xxv francken valent xxxiii florijnen i dordeel
item de ONDERSCOUTHEYT VAN DEN BOSCH xxv francken valent xxxiii florijnen i dordeel
Summa van den drossaert ende rentmeester iii C xli florijnen

=============================================================

016.1.4.3 
 
Summa van den alle utgheven des scoutheyden ende des onderscoutheyden iii M viii C xciiiij florijnen i dordeel

ende van den ontfaen was ii M ix C lxj florijnen

rest blijft min vrouwe sculdich den HOGHE SCOUTHEIT ende sinen ghesellen in desen rekeninghe ix C xxxiiii florijnen i dordeel utghesceyden (?) ....brieven soe sij hebben

item HEER REYNER voirs. gaf mijnre vrouwen van Brabant van den gelde dat hi ..........heeft ontfaen van WILLEM VAN SWANENBORCH ende sinen ghesellen iii in aprille xci iii C oude scilden valent iiii C xciiii guldenen hollants 1/2 dordeel (?)

Alsoe dat mijn vrouwe HEREN REYNEREN sculdich blijft xiiii C xxviij gulden hollants des afgetoghen van VOSKENS weghen cxxij gulden hollants ende van HENRICS wegen VAN EELE clxiii gulden hollants i dordeel
Rest dat mijn vrouwe HEREN REYNEREN voirs. sculdich blijft in desen rekeninghen xi C xliii gulden hollants ii dordeel









016.1.4.4

Kopie van 1.4.3

==============================================================

016.1.4.5

xci -  met HEER GERIT CLEVE - stempel 2792 - etiket 2792  
geschreven no. 2792 - etiket 967

===========================================================

              EINDE VAN DIT INVENTARISNUMMER

============================================================











 
